عەباس مەعرووفی
عەبباس مەعروفی لە دایکبووی ٢٧ی گوڵانی ١٣٣٦ی کۆچی هەتاوی لە تاران ، نووسەر، شانۆنامە نووس، رۆژنامەنووسی هاوچەرخی ئێرانییە کە لە ئاڵمان ئەژی . ئەو چالاکیە ئەدەبیەکانی خۆی لە ژێر چاودێری نووسەری بەناو بانگی ئێرانی هووشەنگ گوڵشیری دەسپێکرد و لە ساڵەکانی ٦٠ی هەتاوی دا لەبەر رەخنە گرتن لە حکوومەت و سیاسەتەکانی دەسەڵات کەوتە ژێر فشار و ناچار بە تەرک و بەجێ هێشتنی وڵات و رۆشتن بۆ ئاڵمان کرا.

ژیاننامە
عەبباس مەعروفی لە ساڵی ١٣٦٦ی هەتاوی لە تاران لە دایک بوو. خوێندنی لە زانکۆی هونەرە جوانەکانی تاران لە بواری هونەرە دڕاماتیکیەکان دا وەرگرتووە و ماوەی ١١ ساڵ لە خوێندنگا دواناوەندیەکانی تاران دا وانەی "ئەدەبیات"ی وتۆتەوە .

یەکەمین کۆمەڵە چیرۆکی خۆی بە ناوی بەرامبەر بە هەتاو لە ساڵی ١٣٥٩ی هەتاوی دا لە تاران چاپ کرد. پێس تر و دواتریش چیرۆکەکانی لە بڵاوکراوەکان دا چاپ کراون، بەڵام لەگەڵ چاپی سەمفۆنیای مردووەکان بوو کە ناوی وەک نووسەرێکی باش بڵاو بۆوە. 
لە ساڵی ١٣٦٩ی هەتاوی گۆڤاری ئەدەبی گەردوونی دایە دەر و بە تەواوی و زۆر چالاکانە دەستی کردە کار کردن لەو بڵاوکراوە ئەدەبیەدا. ستایل و شێوازی ئەو لەم گۆڤارەدا لەگەڵ بەرژەوەندیەکان و دڵخاوزەکانی دەسەڵاتدارانی ئێران دا هاوسەنگی و تەبایی نەبوو بۆیە کەوتە ژێر فشاری بەردەوام و سەرەنجام دادگایی کرا و  گۆڤارەکە داخرا.

مەعروفی لە دوای داخرانی گۆڤاری گەردوون ناچار وڵاتی بە جێ هێشت . بۆ ئاڵمان رۆشت و کەڵکی لە بورسی ماڵی هاینریش بێل وەرگرت. لە دوای ئەوە بۆ بەڕیوە بردنی ژیانی دەستی دایە کارگەلێکی تر وەکوو بەڕێوەبەری هۆتێل و دواتر کردنەوەی ماڵی هوونەر و ئەدەبیاتی هیدایەت لە شەقامی کانتی بێرلین ، کە کتێب فرۆشیەکی گەورە بوو لەوێ دەستی کردە فرۆشتنی کتێب و هەر لەوێش خولی فێرکاری چیرۆک نووسی دامەزراند و ئێستاش بەردەوامە.

بەرهەمەکان

رۆمان

 سەمفۆنیای مردوەکان (۱۳۶۸)
 ساڵی ئاژاوە (۱۳۷۱)
 پەیکەری فەرھاد 
 فەرەیدوون سێ کوڕی بوو (۱۳۸۲)
 تواوە (۱۳۸۸)
 تەواو تایبەتی (۱۳۸۹)

کۆمەڵە چیرۆک

 لە بەرامبەر هەتاودا (۱۳۵۹)
 دوایین باشترین بەرەی (۱۳۶۵)
 عەتری یاس (۱۳۷۱)
 دەریا رۆیوەکانی دوورگەی شین تر (۱۳۸۲)
 ئەو شەست هەزارە، ئەو شەست کەسە

شانۆنامە
 تا کوێ لەگەڵمای (۶۲-۱۳۶۱)
 وەرەگ (۱۳۶۵)
 دلی بای و کارمامز (۱۳۶۶)
 مەندۆڵی بیرەوەریەکانی ئێمە (سێ شانۆنامە) (۱۳۸۲)

گۆڤار

 گۆڤاری ئەدەبی گەردوون

خەڵاتەکان
  خەڵاتی «بنکەی چاپەمەنی، ئەدەبی -فەلسەفی سوور کامپ»، ۲۰۰۱

پەراوێزەکان

سەرچاوەکان
 وتاری "عباس معروفی " لە ویکیپێدیای فارسی
 ژیاننامەی عەبباس معروفی لە ماڵپەڕی بی بی سی 
 ماڵپەڕی عەبباس مەعروفی 

ڕۆماننووسانی ئێرانی
نووسەرانی کورتەچیرۆکی ئێرانی
زیندووان
دەرچووانی زانکۆی تاران
ڕۆژنامەوانانی ئێرانی
نووسەرانی ئێرانی
لەدایکبووانی ١٩٥٧
پەنابەرە ئێرانییەکان لە ئەڵمانیا
خەڵکی تاران
مردووانی ٢٠٢٢